મારે સ્વામિનારાયણ ભજવા રે


અન્ય સંસ્કરણ
મારે સ્વામિનારાયણ ભજવા રે,
દુરિજનિયાના સંગને તજવા રે,
મે તો મેલ્યો સંસારિયો માડી,
જોવા સ્વામિનારાયણ દાડી... ૧

મુને સ્વામિનારાયણ ભાવે,
લોક સ્વામીની કહીને બોલાવે... ૨

વાટે ઘાટે ને જાતા (ને) વળતા,
સ્વામિનારાયણ શ્રવણે સાંભળતા... ૩

મુખે સ્વામિનારાયણ ગાવું,
લોકલાજ થકી ન લજાવું... ૪

પ્રેમસખી કહે સ્વામીને સારું,
કુરબાન કર્યું શિર મારું... ૫

પ્રેમાનંદ સ્વામી
ભક્તિપદ